### Beslutning

Godkendt med bemærkning om at der også etableres en zone med anbefalet hastighed på 40 km.

Dan Christiansen (Kalundborg-listen) tog forbehold.

### Sagsfremstilling

## Resume og sagens baggrund

I forbindelse med prioriteringen af anlægsbevillingen til trafiksikkerhedsindsatser i 2022 besluttede Teknik- og Miljøudvalget at afsætte 2,9 mio. kr. til forbedring af trafiksikkerheden i [adresse]. I oplægget til den politiske beslutning var der skitseret et forslag om forbedring af gadebelysningen på [adresse] og trafiksikkerhedstiltag, der skulle dæmpe hastigheden. Der har efterfølgende været en dialog med [adresse], der har tilkendegivet, at der særligt er et ønske om, at der etableres nyt og tidssvarende gadelys på [adresse]. På den baggrund skal udvalget tage stilling til, om hele bevillingen skal anvendes til gadelys.

## Indstillinger

Chefen for Vej, Ejendom og Affald indstiller, at den afsatte ramme til trafiksikkerhed i [adresse] prioriteres til ny gadebelysning på [adresse].

## Behandling

Teknik- og Miljøudvalget.

## Sagsfremstilling

Teknik- og Miljøudvalget har i 2022 prioriteret at anvende 2,9 mio. kr. til trafiksikkerhedsindsatser på [adresse] i [adresse].

Havnevej i [adresse] er en smal vej, hvor der kun er fortov på en del af strækningen, og hvor der mangler både cykelstier og tilstrækkelig belysning. Dette gør strækningen utryg for bløde trafikanter. Området mellem [adresse] og [adresse] opleves som særligt udfordrende for fodgængere og cyklister.

[adresse] har over for administrationen givet udtryk for, at det især er den mangelfulde gadebelysning, der giver udfordringer i området ved [adresse].

Trafikdata - 2024:

* Hastighedsgrænse: 50 km/t
* Målte gennemsnitshastighed: 47 km/t
* Årsdøgntrafik (ÅDT) for køretøjer: 1418
* Årsdøgntrafik (ÅDT) for lastbiler: 111
* Årsdøgntrafik (ÅDT) for cyklister: 20
* 3 uheld: 1 personskade og 2 materielskade

Administrationen har ud fra en trafiksikkerhedsvinkel set på forskellige muligheder for at ændre og renovere [adresse], så området ved havnen kunne blive mere attraktivt for både turister og lokale borgere, samtidigt med, at de trafiksikkerhedsmæssige udfordringer ville kunne håndteres. Mulighederne bør imidlertid analyseres nærmere og kan med fordel integreres i en mere samlet udviklingsplan for [adresse].

På investeringsoversigten for 2025 er der afsat 6,8 mio. kr. til udvikling af havneområdet i [adresse]. Det skal bemærkes, at der oprindeligt var afsat 10 mio. kr. til udvikling af havneområdet i [adresse] i 2025. Heraf er der i 2024 anvendt 3,5 mio. kr. til [adresse]. I første halvdel af 2025 skal der arbejdes med en plan for udmøntningen af de 6,8 mio. kr.

Administrationen lægger derfor op til, at det nu skal besluttes, om det afsatte beløb på 2,9 mio. kr. alene skal prioriteres til ny gadebelysning.

For at optimere og modernisere belysningen fra busstoppestedet ved [adresse] (nær [adresse]) til [adresse] (nær [adresse]) anbefales det, at der etableres nye moderne armaturer på henholdsvis eksisterende og nye master efter en konkret belysningsberegning (se Bilag 1). Herudover udføres ny kabling.

Det forventes, at projektet vil være udført i oktober 2025, forudsat at opgaven påbegyndes i januar 2025.

Den samlede anlægsudgift, inklusive rådgiverhonorar og uforudselige udgifter vil ligge på cirka 2,5 mio. kr.

Administrationen anbefaler, at de resterende 0,4 mio. kr. anvendes til udvalgte optioner fra trafiksikkerhedslisten i 2023.

## **Økonomiske konsekvenser**

Ingen økonomiske konsekvenser.